Document ID: 32009L0007

KOMMISSIONENS DIREKTIV 2009/7/EF
af 10. februar 2009
om ændring af bilag I, II, IV og V til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 14, stk. 2, litra c) og d),
efter høring af de berørte medlemsstater, og
ud fra følgende betragtninger:
(1)
Ved direktiv 2000/29/EF blev der opstillet en liste over skadegørere på planter eller planteprodukter og fastlagt visse foranstaltninger, der skal forhindre, at de indslæbes i medlemsstaterne fra andre medlemsstater eller fra tredjelande.
(2)
På grundlag af oplysninger fra medlemsstaterne og eksperters gennemgang af bilag I, II, IV og V til direktiv 2000/29/EF bør listerne over skadegørere i bilag I og II ændres for at forbedre beskyttelsen mod indslæbning af sådanne skadegørere i Fællesskabet. Alle ændringer bygger på teknisk og videnskabelig dokumentation.
(3)
I lyset af den øgede internationale handel med planter og planteprodukter har Fællesskabet behov for beskyttelse af planter over for indslæbning af følgende skadegørere, der indtil videre ikke vides at forekomme i Fællesskabet: Dendrolimus sibiricus Tschetverikov, Rhynchophorus palmarum (L.) og Agrilus planipennis Fairmaire, der kun vides at forekomme i Canada, Japan, Kina, Mongoliet, Republikken Korea, Rusland, Taiwan og USA, på planter af Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. og Pterocarya rhoifolia Siebold & Zucc., krysantemumstilknekrosevirus (CSNV) på planter af Dendranthema (DC.) Des Moul. og Lycopersicon lycopersicum (L.) Karsten ex Farw., Scrobipalpopsis solanivora (Povolny) på knolde af Solanum tuberosum L. og Stegophora ulmea (Schweinitz: Fries) Sydow & Sydow på planter af Ulmus L. og Zelkova L., til udplantning, dog ikke frø. Desuden er det af samme årsager nødvendigt at begrænse yderligere spredning af Paysandisia archon (Burmeister), der er fundet i visse områder i Fællesskabet på 11 Palmae-slægter og ved offentlig kontrol.
(4)
Navnene Saissetia nigra (Nietm.) og Diabrotica virgifera Le Conte bør ændres i overensstemmelse med de reviderede videnskabelige betegnelser for de pågældende skadegørere. Saissetia nigra (Nietm.) hedder nu Parasaissetia nigra (Nietner). Diabrotica virgifera Le Conte er blevet opdelt i to underarter, nemlig Diabrotica virgifera virgifera Le Conte, der forekommer i visse regioner i Fællesskabet, og Diabrotica virgifera zeae Krysan & Smith, der ikke forekommer i Fællesskabet.
(5)
Der er derfor behov for at ændre angivelserne vedrørende de pågældende skadegørere i bilag I og II til direktiv 2000/29/EF.
(6)
Følgelig er der behov for at ændre de relevante krav i bilag IV og V til direktiv 2000/29/EF vedrørende import eller flytning af værtsplanter for skadegørere omhandlet i bilag I og II for at tage hensyn til de ændrede angivelser i bilag I og II.
(7)
Det er nødvendigt at opdatere KN-koden for træ af Acer saccharum Marsh. i bilag V, del B, for at fuldstændiggøre listen over KN-koder for træ, der underkastes importkontrol.
(8)
Bilag I, II, IV og V til direktiv 2000/29/EF bør derfor ændres i overensstemmelse hermed.
(9)
Foranstaltningerne i dette direktiv er i overensstemmelse med udtalelse fra Den Stående Komité for Plantesundhed -
UDSTEDT FØLGENDE DIREKTIV:
Artikel 1
Bilag I, II, IV og V til direktiv 2000/29/EF ændres som angivet i bilaget til nærværende direktiv.
Artikel 2
1. Medlemsstaterne vedtager og offentliggør senest den 31. marts 2009 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
De anvender disse bestemmelser fra den 1. april 2009.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 10. februar 2009.

Labels: 0
3
15
6